
ΠΡΟΣΚΛΗΣΗ ΓΙΑ ΥΠΟΒΟΛΗ ΠΡΟΣΦΟΡΩΝ

26/10/2026                                                                                             
Κύριοι,

Διαγωνισμός αρ. 20/2026 με θέμα «Υπηρεσίες Φρούρησης Κτηρίων της
 ΚΕΔΙΠΕΣ Λτδ»

1. ΕΙΣΑΓΩΓΗ

1.1 Είδος Διαδικασίας

Η Κυπριακή Εταιρεία Διαχείρισης Περιουσιακών Στοιχείων Λτδ (ΚΕΔΙΠΕΣ) διενεργεί διαγωνισμό με τη μέθοδο της ανοικτής διαδικασίας.

Οι προσφορές πρέπει να ετοιμαστούν και να υποβληθούν σύμφωνα με τους ακόλουθους όρους και απαιτήσεις. Υποβολή της προσφοράς συνεπάγεται αποδοχή αυτών των όρων και απαιτήσεων.


2. ΠΕΡΙΓΡΑΦΗ ΑΝΤΙΚΕΙΜΕΝΟΥ ΤΗΣ ΣΥΜΒΑΣΗΣ ΤΟΠΟΣ ΚΑΙ ΧΡΟΝΟΣ ΠΑΡΑΔΟΣΗΣ

2.1 Αντικείμενο 

Παροχή υπηρεσιών φρούρησης του Κτηρίου Διοίκησης της ΚΕΔΙΠΕΣ καθώς και επιπρόσθετα οποιωνδήποτε άλλων εργασιακών χώρων της ΚΕΔΙΠΕΣ Παγκύπρια. Οι επιπρόσθετες εργασίες,  δύναται να είναι υπηρεσίες για συγκεκριμένο μικρό χρονικό διάστημα ή και υπηρεσίες που ενδέχεται να συνεχιστούν καθ΄ όλη τη χρονική διάρκεια του συμβολαίου. Αυτές θα τίθενται στην βάση του σκοπού των ήδη παρεχόμενων υπηρεσιών και ενδέχεται να ζητηθούν ως άμεσης παράδοσης ή να προγραμματιστούν για παράδοσης εντός εύλογης χρονικής διάρκειας. Η ανταπόκριση αποτελεί όρο του Διαγωνισμού και κατ’ επέκταση του Συμβολαίου Παροχής Υπηρεσιών και η Εταιρεία δεσμεύεται να ανταποκριθεί. Η αδυναμία  ανταπόκρισης ενεργοποιεί τις πρόνοιες του Συμβολαίου που αφορούν την ελλιπή ή μη παράδοση εργασιών.

Η διάρκεια της συμφωνίας θα είναι για 3 χρόνια (1 + 1 + 1 χρόνια με δικαίωμα ανανέωσης από την ΚΕΔΙΠΕΣ).

2.2 Τόπος και Χρόνος Παροχής Υπηρεσίας

Η παροχή  των Υπηρεσιών Φρούρησης θα γίνεται στο κτίριο διοίκησης της ΚΕΔΙΠΕΣ στην οδό Γρηγόρη Αυξεντίου αρ.8,1096  Λευκωσία, σε καθημερινή βάση με ένα φρουρό σε 24ώρη υπηρεσία και ένα φρουρό για  10 ώρες  υπηρεσία για τις εργάσιμες μέρες κατά τις  ώρες 7:00 μέχρι τις 17:00 .   

Η προσφερόμενη τιμή πρέπει να είναι ανά ώρα / φρουρό. 

Σημειώνεται ότι τα κτήρια ή/και οι ανάγκες για φρούρηση  δύναται να μειωθούν, να αυξηθούν ή να προκύψουν οι όποιες αλλαγές στα κτήρια που στεγάζουν την ΚΕΔΙΠΕΣ για όλες τις επαρχίες βάσει της προσφερόμενης τιμής. Σε περίπτωση που προκύψουν αλλαγές τέτοιες που δεν θα απαιτούνται υπηρεσίες φρούρησης η ΚΕΔΙΠΕΣ μπορεί να τερματίσει τα συμβόλαιο με γραπτή προειδοποίηση 30 ημερών.

3. ΣΥΝΤΑΞΗ ΚΑΙ ΥΠΟΒΟΛΗ ΠΡΟΣΦΟΡΑΣ

3.1 Γλώσσα Προσφοράς

Οι προσφορές προκειμένου να γίνουν αποδεκτές πρέπει να έχουν συνταχθεί στην Ελληνική γλώσσα και σύμφωνα με τα αναφερόμενα παρακάτω στις παραγράφους 3.2 και 3.3 της παρούσας.



3.2 Υποβολή Προσφοράς 

Στον τίτλο του μηνύματος κάθε προσφοράς πρέπει να αναγράφονται ευκρινώς:

	· Ο αριθμός του διαγωνισμού.
· Ο τίτλος του διαγωνισμού.
· Ο αριθμός του μηνύματος
· Τα στοιχεία του αποστολέα.


1. 
0. 
0. 
1. Περιεχόμενα Προσφοράς

	Υποβάλλονται δύο μηνύματα ως εξής :

Μήνυμα αρ. 1 : 

Μέσα στο folder της Προσφοράς τοποθετούνται σε δύο (2) sub folders όλα τα σχετικά με την Προσφορά στοιχεία ως εξής (μέγιστο μέγεθος κάθε μηνύματος 10ΜΒ) :

(α)	Sub-folder / attachments «Υποβολή Προσφοράς» ο οποίος περιέχει: 
· Το Έντυπο Υποβολής Προσφοράς, το οποίο πρέπει να συνταχθεί σύμφωνα με το υπόδειγμα που επισυνάπτεται στην παρούσα πρόσκληση ως Παράρτημα 1.

 (β)	Sub-folder / attachments «Τεχνικό Μέρος», ο οποίος περιέχει:
· Το Έντυπο Τεχνικών Προδιαγραφών, πλήρως και ορθά συμπληρωμένο σύμφωνα με το υπόδειγμα που επισυνάπτεται στην παρούσα πρόσκληση ως Παράρτημα 2.
· Τα νομιμοποιητικά στοιχεία και όλα τα άλλα απαραίτητα δικαιολογητικά συμμετοχής στο διαγωνισμό (όπου εφαρμόζεται). 

Όλες οι σελίδες της Τεχνικής Προσφοράς πρέπει να είναι αριθμημένες.


Μήνυμα αρ. 2 :

Μέσα στο folder της Προσφοράς τοποθετείται σε Sub-folder ο «Οικονομικός Φάκελος», ο οποίος περιέχει : 
· Το Έντυπο Οικονομικής Προσφοράς, το οποίο πρέπει να συνταχθεί σύμφωνα με το υπόδειγμα  που επισυνάπτεται στην παρούσα πρόσκληση ως Παράρτημα 3.

Υπάρχει δυνατότητα υποβολής περισσότερων από ενός μηνυμάτων τα οποία θα αριθμούνται Μήνυμα αρ.1 α, β, γ κ.λ.π., Μήνυμα αρ.2 α, β, γ κ.λ.π.


Σημείωση: Δεν είναι αποδεκτά αρχεία που αποστέλνονται μέσω υπηρεσιών αποθήκευσης cloud (google drive, drobox, onedrive, wetransfer, κλπ) .








3.3 Χρόνος και Τόπος Υποβολής των Προσφορών

Οι προσφορές για το διαγωνισμό με όλα τα απαραίτητα στοιχεία θα πρέπει να αποσταλούν στην ηλεκτρονική διεύθυνση 
                               tenders@kedipes.com.cy 

το αργότερο μέχρι την Πέμπτη 19 Νοεμβρίου 2026  και ώρα 12:00 το μεσημέρι. 

Προσφορές που θα κατατεθούν μετά την ημερομηνία και ώρα λήξης του διαγωνισμού δεν θα γίνουν αποδεκτές.

3.4 Περίοδος Ισχύος Προσφορών

Προσφορές που υποβάλλονται θα ισχύουν και θα δεσμεύουν τους υποψήφιους  για περίοδο δύο (2) μηνών, προσμετρούμενους από την επομένη της ημέρας λήξης της προθεσμίας υποβολής Προσφορών.  

4. ΕΠΙΚΟΙΝΩΝΙΑ

Όλα τα ερωτήματα αναφορικά με τον πιο πάνω διαγωνισμό υποβάλλονται στο Τμήμα Προσφορών στην ηλεκτρονική διεύθυνση :

TendersDepartment@kedipes.com.cy

4.1	Διευκρινίσεις

Ερωτήσεις ή σημεία προς διευκρίνιση δύνανται να υποβάλλονται από τους προσφοροδότες μέχρι και 5 εργάσιμες μέρες πριν την ημερομηνία υποβολής των προσφορών (μέχρι 12 Νοεμβρίου 2026).

Οι προσφοροδότες θα λαμβάνουν απάντηση τουλάχιστον 3 εργάσιμες μέρες πριν την ημερομηνία υποβολής των προσφορών (μέχρι 16 Νοεμβρίου 2026).

4.2	Παράταση χρόνου υποβολής προσφορών

Αιτήματα παράτασης χρόνου υποβολής προσφορών δύνανται να υποβάλλονται από τους προσφοροδότες εντός 5 εργάσιμων ημερών (μέχρι 2 Νοεμβρίου 2026) από την ημερομηνία δημοσίευσης της πρόσκλησης μέσω ηλεκτρονικού ταχυδρομείου στην διεύθυνση TendersDepartment@kedipes.com.cy .

Αιτήματα που θα υποβάλλονται εκπρόθεσμα θα θεωρούνται άκυρα. Ο προσφοροδότης που υπέβαλε το αίτημα θα ενημερώνεται μέσω ηλεκτρονικού ταχυδρομείου.

Οι προσφοροδότες θα λαμβάνουν απάντηση εντός 7 εργάσιμων ημερών από την ημερομηνία δημοσίευσης της πρόσκλησης στην ιστοσελίδα της ΚΕΔΙΠΕΣ (μέχρι 4 Νοεμβρίου 2026).


5. ΑΝΑΘΕΣΗ ΣΥΜΒΑΣΗΣ

5.1 Κριτήριο Ανάθεσης

Η Σύμβαση θα ανατεθεί στον Προσφοροδότη η προσφορά του οποίου πληροί τους όρους και απαιτήσεις της πρόσκλησης και θα έχει αναδειχθεί ως η προσφορά με τη  ψηλότερη τελική κατάταξη (στάθμιση τεχνικής και οικονομικής αξιολόγησης). Η ΚΕΔΙΠΕΣ δύναται κατά την απόλυτη κρίση της να αναθέσει μέρος του διαγωνισμού σε περισσότερους από έναν προσφοροδότες,



     5.2 Τρόπος Πληρωμής

Οι πληρωμές θα καταβάλλονται σε Ευρώ.
· Με την έκδοση τραπεζικής επιταγής στο όνομα του Ανάδοχου έναντι τιμολογίου, μετά την αποδοχή των παραδοθέντων προϊόντων/υπηρεσιών.
· Με πίστωση του λογαριασμού του προσφοροδότη σε λογαριασμό που διατηρεί σε οποιαδήποτε Τράπεζα.
· Σε περίπτωση που ο επιτυχών προσφοροδότης διατηρεί Μη Εξυπηρετούμενο Δάνειο στην ΚΕΔΙΠΕΣ, οποιεσδήποτε πληρωμές θα γίνονται στον αντίστοιχο λογαριασμό.

6. ΤΕΡΜΑΤΙΣΜΟΣ ΣΥΜΒΑΣΗΣ

Σε περίπτωση που ο προσφοροδότης αθετήσει τους συμβατικούς όρους λόγω μη εκπλήρωσης των συμβατικών του υποχρεώσεων, η ΚΕΔΙΠΕΣ δύναται, αφού δώσει προειδοποίηση επτά (7) ημερών, να τερματίσει την Σύμβαση. 

Σε περίπτωση που προκύψουν αλλαγές στα κτήρια που στεγάζουν την ΚΕΔΙΠΕΣ, η ΚΕΔΙΠΕΣ δύναται, αφού δώσει προειδοποίηση τριάντα (30) ημερών, να τερματίσει την Σύμβαση.

7.	ΌΡΟΙ ΣΥΜΒΑΣΗΣ

7.1	Υποχρεώσεις Εταιρείας
Οι Υποχρεώσεις της Εταιρείας καταγράφονται στο ΠΑΡΑΡΤΗΜΑ 4.  
7.2	Υποχρεώσεις της ΚΕΔΙΠΕΣ	
Σε αντάλλαγμα των παρεχόμενων υπηρεσιών που η Εταιρεία συμφωνεί να παρέχει στην ΚΕΔΙΠΕΣ, η τελευταία θα καταβάλει στην Εταιρεία αμοιβή, σύμφωνα με το τελικό συμφωνηθέν ποσό που θα προκύψει στην περίπτωση κατακύρωσης της προσφοράς της Εταιρείας. 
7.3     Ουσιώδεις Όροι	
Όλοι οι πιο πάνω όροι θα θεωρούνται ουσιώδεις και οποιαδήποτε παράβαση ή αθέτησή τους θα δίδει το δικαίωμα στο αθώο μέρος να τερματίσει αμέσως τη Συμφωνία και να απαιτήσει αποζημιώσεις από το άλλο μέρος για οποιαδήποτε ζημιά  απώλεια έχει υποστεί συνεπεία της παράβασης ή αθέτησης των εν λόγω όρων.
8.	ΠΡΟΣΩΠΙΚΑ ΔΕΔΟΜΕΝΑ
Νοείται ότι οποιαδήποτε στοιχεία περιλαμβάνονται στις υποβληθείσες προσφορές και αφορούν προσωπικά δεδομένα, θα χρησιμοποιούνται από την ΚΕΔΙΠΕΣ στα πλαίσια της αξιολόγησης και τηρουμένων των προνοιών της Νομοθεσίας.
9. ΠΑΡΑΡΤΗΜΑΤΑ ΠΡΟΣΚΛΗΣΗΣ

	Αρ.
	Τίτλος 

	1
	Έντυπο Υποβολής Προσφοράς

	2
	Έντυπο  Τεχνικών Προδιαγραφών 

	3
	Έντυπο Οικονομικής Προσφοράς

	4
	Παράρτημα 4 – Υποχρεώσεις της Εταιρείας

	4Α
	Παράρτημα 4Α (Φύλακες και Υπεύθυνος ‘Εργου) 

	4Β
	Παράρτημα 4Β (Ελάχιστα καθήκοντα Φύλακα )

	4Γ
	Παράρτημα 4Γ (Δείγμα Βιογραφικού Σημειώματος )

	4Δ
	Παράρτημα 4Δ (Ασφάλεια και Υγεία στη Εργασία)

	4Ε
	Παράρτημα 4E (Δήλωση Πολιτική Ασφάλειας και Υγείας)

	5
	Παράρτημα 5 – Εγγυητική Πιστής Εκτέλεσης

